
Biodiversity dimensions of dolomite outcrops across the geographic range of Seseli leucospermum Waldst. & Kit. in the Transdanubian Mountains

A dolomit sziklakibúvások kiemelkedő fajgazdagsággal rendelkező élőhelyek fajmegőrző képességüknek köszönhetően. Magyarországon a dolomit sziklagyepek nagy része egybeesik a Dunántúli-középhegység dolomit endemizmusa, a magyar gurgolya élőhelyével. Ezeket a többezer éves, természetesen fragmentált már tanulmányozták a hazai kutatók, és a növényi közösségekre hatást gyakoroló tényezőket jól dokumentálták. A dolomit sziklakibúvásokat viszont tudomásunk szerint, nem vizsgálták a Szigetbiogeográfia szempontjai alapján.
Munkánkban a dolomit sziklagyepek növényi sokféleségét befolyásoló biogeográfiai és mikroélőhelyi tényezők hatását vizsgáltuk a magyar gurgolya jelenléte alapján kiválasztott élőhelyeken a Dunántúli-középhegységben. Továbbá megvizsgáltuk az említett tényezők hatását a magyar gurgolya abundanciájára, és párhuzamot kerestünk a faj abundanciája és élőhelyeinek növényi biodiverzitása között.
A magyar gurgolya élőhelyeiről összeállítottunk egy, több mint 100 fitocönológiai felvételből álló adatbázist. Ehhez publikált fitocönológiai felvételeket, és kiegészítettük saját felvételekkel. Térinformatikai eszközökkel azonosítottuk azokat a dolomit alapkőzetből álló foltokat, ahol előfordult a magyar gurgolya a hazai Flóra Atlasznak megfelelően és tartalmazta a fitocönológiai felvételeket, majd kiszámoltuk az azonosított foltok területét. Megvizsgáltuk a választott tényezők hatását a fajgazdagságra, a fordított Simpson diverzitási mutatóra és a magyar gurgolya abdunanciájára kevert lineáris- és általánosított modellekkel, az R szoftver segítségével.
Vizsgálataink nem mutattak ki erős fajszám-terület kapcsolatot, a legkisebb sziklakibúvások is magas fajszámmal rendelkeztek. A diverzitási mutató értéke szignifikánsan csökkent a földrajzi szélesség növekedésével, tehát a szubmediterrán éghajlat hatása megemelte a növényi diverzitás mértékét a magyar gurgolya délebbi előfordulási lelőhelyein. A faj abundanciáját szignifikánsan befolyásolta a kitettség, a keleties lejtőkön magasabb, míg a nyugati kitettségűeken alacsonyabb volt. A magyar gurgolya abundanciája és az élőhelyeinek diverzitási mutatója között szignifikáns, pozitív összefüggést mutattunk ki.
Erdeményeink alapján a kisebb területű dolomit sziklagyepek természetvédelmi értéke nem különbözik a nagyobbakétól a biodiverzitásban, valamint az kimagasló délen. Ugyanakkor a S. leucospermum abundanciája irányadó lehet az élőhelyvédelmi intézkedésekben.



